Super Bowl

Super Bowl er finalan í amerikanskum fótbólti - National Football League (NFL). Finalan í amerikanskum fótbólti er størsta ítróttar- og sjónvarpshending í USA. Síðani Super Bowl fyrstu ferð varð hildið í 1967, er finaludagurin blivin størsta ítróttarhending í USA. Super Bowl eigur metið sum mest sædda sending í sjónvarpi nakrantíð, og á topp 20 listanum yvir mest sæddu sjónvarpssendingar seinastu 40 árini, eigur Super Bowl 16 pláss http://www.foxnews.com/entertainment/2014/02/04/super-bowl-xlviii-breaks-record-for-most-watched-tv-event-in-us-history/http://espn.go.com/nfl/playoffs/2013/story/_/id/10398603/super-bowl-xlviii-telecast-most-watched-tv-event-us-history.  Finalan í Super Bowl í 2014 er tann hendingin, sum flestu fólk í USA nakrantíð hava sæð. Mett verður at um 111,5 milliónir síggjarar sóu dystin umvegis sjónvarpið. Tað er næstan ein 1/3 av øllum fólkinum í USA. 

Gjøgnum tíðina hava nógvir kendir bólkar spæld í hálvleikinum í Super Bowl. Millum annað kunnu Black Eyed Peas, Rolling Stones, Bruce Springsteen, Whitney Houston, Prince, Kelly Clarkson, Britney Spears, og U2 nevnast. 

 Luttakandi lið 
Har eru 32 lið við í NFL. Liðini eru úr hesum feløgum:

LuttøkaFótbóltsliðVunnuTaptiVinnarar%Sesong(ir)11New England Patriots65.5451985, 1996, 2001, 2003, 2004, 2007, 2011, 2014, 2016, 2017, 20188Pittsburgh Steelers62.7501974, 1975, 1978, 1979, 1995, 2005, 2008, 20108Dallas Cowboys53.6251970, 1971, 1975, 1977, 1978, 1992, 1993, 19958San Francisco 49ers53.6251981, 1984, 1988, 1989, 1994, 2012, 2019, 20238Denver Broncos35.3751977, 1986, 1987, 1989, 1997, 1998, 2013, 20157Kansas City Chiefs43.5711966, 1969, 2019, 2020, 2022, 2023, 20245Green Bay Packers41.8001966, 1967, 1996, 1997, 20105New York Giants41.8001986, 1990, 2000, 2007, 20115Washington Redskins32.6001972, 1982, 1983, 1987, 19915Los Angeles/Oakland Raiders32.6001967, 1976, 1980, 1983, 20025Miami Dolphins23.4001971, 1972, 1973, 1982, 19845Los Angeles/St. Louis Rams23.4001979, 1999, 2001, 2018, 20215Philadelphia Eagles23.4001980, 2004, 2017, 2022, 20244Baltimore/Indianapolis Colts22.5001968, 1970, 2006, 20094Minnesota Vikings04.0001969, 1973, 1974, 19764Buffalo Bills04.0001990, 1991, 1992, 19933Seattle Seahawks12.3332005, 2013, 20143Cincinnati Bengals03.0001981, 1988, 20212Baltimore Ravens201.0002000, 20122Tampa Bay Buccaneers201.0002002, 20202Chicago Bears11.5001985, 20062Carolina Panthers02.0002003, 20152Atlanta Falcons02.0001998, 20161New York Jets101.00019681New Orleans Saints101.00020091San Diego Chargers01.00019941Tennessee Titans01.00019991Arizona Cardinals01.00020080Cleveland Browns00-N/A0Detroit Lions00-N/A0Jacksonville Jaguars00-N/A0Houston Texans00-N/A     

 Listi yvir vertsbýir 
 Býur, Stat  Ferðir  Ár  Miami  11 1968, 1969, 1971, 1976, 1979, 1989, 1995, 1999, 2007, 2010, 2020  New Orleans  10 1970, 1972, 1975, 1978, 1981, 1986, 1990, 1997, 2002, 2013  Los Angeles  8 1967, 1973, 1977, 1980, 1983, 1987, 1993, 2022  Tampa  5 1984, 1991, 2001, 2009, 2021  Phoenix  4 1996, 2008, 2015, 2023  San Diego  3 1988, 1998, 2003  Houston  3 1974, 2004, 2017  Atlanta  3 1994, 2000, 2019  Detroit  2 1982, 2006  San Francisco 2 1985, 2016  Minneapolis 2 1992, 2018  Jacksonville 1 2005  Dallas 1 2011  Indianapolis 1 2012  Newark 1 2014  Las Vegas  1 2024

 Super Bowl XLVIII 
2. februar 2014 hugdu 111,5 milliónir amerikanarar í sjónvarpi eftir Super Bowl XLVIII, og tað er heimsmet http://www.forbes.com/fdc/welcome_mjx.shtml. Harafturat vóru nógvar aðrar milliónir av hyggjarum runt um allan heim; Super Bowl varð víst í 232 londum kring heimin http://www.nfl.com/news/story/09000d5d80022760/article/super-bowl-xli-broadcast-in-232-countries. Umframt tann metstóra síggjaraskaran, varð eisini eitt annað met sett: Dysturin var samstundis tann mest streamaða ítróttarhendingin nakrantíð. Mett verður at um 111,5 milliónir síggjarar sóu dystin umvegis sjónvarpið, umframt tey 82 000 ið vóru til sjálvan dystin, sum t.d Oprah Winfrey og David Beckham http://www.justjared.com/2014/02/03/victoria-beckham-stayed-in-london-while-david-attended-super-bowl-2014/. Kappingin byrjaði klokkan 18:30 EST, og luttakandi liðini vóru Denver Broncos úr Colorado og Seattle Seahawks úr Washington. Dysturin bleiv spældur á MetLife Stadium í East Rutherford, New Jersey.  Super Bowl er ógvuliga umfatandi og trygdin í hásæti, og 500 løgreglumenn og omanfyri 1000 trygdarvørar vóru á MetLife Stadion til dystin. 

Hóast støðan í hálvleikinum var 22-0, so forðaði tað kortini ikki amerikumonnum í at fylgja dystinum í sjónvarpi. Dysturin byrjaði ógvuliga sjáldsamt við einum "safety" til Seattle Seahawks longu í fyrsta vanliga framrættaða spæli, og við støðuna 2-0 og bóltinum í hondini hugdi Seattle Seahawks ongantíð afturum seg og var á odda 22-0 í hálvleikinum. Tað tók bert 12 sekund hjá Seattle Seahawks at leggja seg á odda í dystinum. Nógvir av Denver Broncos-fjepparunum vóru somikið ónøgdir, at teir longu tíðliga í seinna hálvleiki fóru til hús. Hetta hóast atgongumerkini til Super Bowl kosta alt ímillum 2.700 og 14.300 krónur. Seinni hálvleikur byrjaði við einum "kickoff-return" til Seattle Seahawks, og so var støðan 29-0. Søgan helt fram og Seattle Seahawks rann Denver Broncos yvir enda við at vinna greitt 43-8. Hetta var eitt stórt upplivilsi fyri Seattle Seahawks, tí tað var fyrstu ferð, at Seattle vunnu kendu ítróttargreinina. Verjan hjá Seattle Seahawks var ræðandi stinn og Peyton Manning og venjaratoymi hansara megnaðu ongantíð at finna lykilin at lata verjuna upp. Seattle Seahawks-verjuleikarin Malcolm Smith vann eisini heiðurin MVP ("Most Valuable Player"); hann er fyrsti verjuleikarin í langa tíð, sum hevur vunnið heiðurin. 

Tað var eitt flóvusligt kvøld hjá Denver Broncos, sum hava havt eitt av tí besta álopinum í Peyton Manning alt árið. Hetta sá man einki til, tá teir bert vóru førir fyri at fáa 8 stig allan dystin, sum endaði 43-8. Peyton Manning, sum er quarterback hjá Denver Broncos og áður hevur vunnið Super Bowl við Indianapolis Colts, hevur verið snúningsdepilin á einum liði, sum hevur verið einaráðandi í 2014 og millum serfrøðingar verður mett at hava eitt av bestu álopunum nakrantíð. Í Super Bowl XLVIII fingu teir tó ein stóran bita at gloypa, tí at mótstøðuliðið, Seattle Seahawks, hinvegin sigst at hava eina av bestu verjunum í søguni og í hagtølunum hevur greitt bestu verju í NFL. Dysturin ímillum álop og verju var lættur at spáa um, men tað skuldi vísa seg, at verjan hjá Seattle Seahawks var ein alt ov stórur biti at gloypa hjá Peyton Manning. 

 Keldur 

Bólkur:Amerikanskur fótbóltur
Bólkur:Ítróttur